google/wiki40b huggingface dataset:
Oppstanden i Wien i 1934

Bakgrunn

Den østerrikske arbeiderbevegelsen sto sterkt da Habsburgregimet i Østerrike-Ungarn brøyt sammen i 1918, på slutten av første verdenskrig. Den venstresosialistiske «austromarxistiske» fløyen tok over ledelsen i Sozialdemokratische Arbeiterpartei (SDAP). Blant disse var Otto Bauer sentral. 
SDAP sto sterkest i Wien og andre større byer, men mye svakere i småbyene og på landsbygda, der katolske høyrekrefter rådde.
Som flertallsparti i «Røde Wien» gjennomførte SDAP et til da enestående sosialt reformprogram, med omfattende sosial boligbygging, fri utdanning for alle og mange andre sosiale velferdstiltak, alt finansiert av progressive skatter som først og fremst måtte betales av de rike i byen. 
Men høyresida, med Christlichsoziale Partei i spissen, bygde opp en væpna milits, kalt Heimwehren, som blei godt væpna og etter hvert fikk et fascistisk program, med åpen brodd mot parlamentarisme og demokrati.
Arbeiderbevegelsen hadde også et forsvarskorps, kalt Schützbund («Verneforbundet»), men det var dårligere bevæpna.
Som en forløper for det som hendte i 1934, var det i 1927 en hendelse der Heimwehr-folk drepte en gammel mann og et barn uten at de blei dømt  i den etterfølgende rettssaken. Da gikk arbeiderne ved flere fabrikker i Wien til streik og demonstrerte mot frifinnelsen. Politiet skjøt mot demonstrantene, 85 blei drept og nesten fem hundre såra. Dette skjedde den 15. juli 1927.
I mars 1933 stengte den borgerlige Dolfuss-regjeringa parlamentet, og styrte deretter ved dekret. En serie med dekreter innskrenka demokratiet og de sosiale rettighetene til arbeiderklassen stadig mer. Schützbund blei forbudt og streikeretten avskaffa, kommunistpartiet KPÖ gjort ulovlig, loven om normalarbeidsdagen fjerna og støtta til de arbeidsløse redusert.

1934

I begynnelsen av 1934 begynte politiet å ta våpna fra Schützbund-medlemmene rundt om i landet. Da politiet prøvde å bryte seg inn i kontora til SDAP i Linz den 12. februar 1934, gjorde kontorpersonalet motstand. 
Nyheten om det som var i ferd med å skje i Linz spredte seg til Wien, der arbeiderne igjen gikk til streik. SDAP erklærte generalstreik, og det blei snart streika i alle større byer. Snart brøyt det også ut kamper, men mange av våpna til Schützbund var allerede tatt av politiet, så statsmakta og høyremilitsen hadde stort overtak. 
I Wien var motstanden mot politi, hær og Heimwehren hardest. I noen bydeler kjempa arbeiderne i fire dager før de måtte gi seg for overmakta. De nye arbeiderboligene blei skutt på med kanoner av hæren. 
Den 15. februar var kampene over. 
Otto Bauer måtte flykte fra landet, og søkte tilflukt i Bratislava i Tsjekkoslovakia, der utenlandsorganisasjonen til de østerrikske sosialistene blei bygd opp. De radikaliserte SDAP-medlemmene i eksil kalte seg ellers RSÖ, Revolutionäre Sozialisten Österreichs.
Om lag 300 arbeidere blei drept og flere tusen såra. Flere av de tilfangetatte motstandskjemperne blei henretta etter standrett i dagene som fulgte. Alle organisasjonene til arbeiderbevegelsen blei forbudte. Mange av lederne i arbeiderbevegelsen blei sendt til nyoppretta konsentrasjonsleirer, for eksempel Wöllersdorf.
Fiolett båndfly

Utseende

Et middelsstort (vingespenn 30 – 47 mm), kraftig, broket farget nattfly. Arten kjennes på at bakvingene har nokså brede, svarte tverrbånd og er mørke ved roten. Hodet er lysbrunt, forkroppen (thorax) mørkt brungrå med et skarpt definert, lysbrunt område foran. Forvingen er gråbrun, gjerne med et fiolett eller noen ganger blålig skjær. Den innerste delen er temmelig mørk, den ytterste noe lysere, de to områdene er skilt av en S-formet ytre mellomlinje. Nyre- og ringmerkene er lyskantede men ofte vanskelige å se. Nær vingespissen på framkanten er det en trekantet, brunrød flekk, noen ganger er store deler av vingeframkanten brunrød. Bakvingen er gul med et bredt, svart tverrbånd litt innenfor ytterkanten og et brunsvart område ved roten.

Levevis

Den finnes i skogkanter, hekker og hager. Larvene lever på ulike trær, busker og urter. De voksne sommerfuglene flyr om natten i juli – september. De kommer gjerne til lys og besøker også blomster.

Utbredelse

Fiolett båndfly er utbredt i Nord-Afrika og Vest-Europa. I Norge finnes den bare i de sørligste landsdelene nord til Hordaland.
Marie Munk

Liv og virke

Marie Munk tilhørte en juristfamilie av jødisk opprinnelse. Etter den høyere skolen ble hun tatt  på Helene Langes lærerinneseminarium, og fra 1907 studerte hun jus, filosofi, psykologi og logikk i Berlin, Freiburg im Breisgau, Bonn og Heidelberg.  I 1911 tok hun den juridiske doktorgrad med en avhandling om § 123 i Bürgerliches Gesetzbuch.
Ettersom dengang bare menn kunne bli dommere og advokater begynte Munk å arbeide som assistent ved et advokatkontor og som juridisk rådgiver for kvinner. Under første verdenskrig arbeidet hun for Røde Kors, for sosialkontoret i Berlin og for den nasjonale kvinnetjenesten.
Etter at kvinner fikk anledning til å ta de juridiske statseksamina i 1919 tok hun disse, og ble sekretær for den føderale justisministeren. Som første kvinne i Tyskland noensinne ble hun i 1924 utnevnt til dommer, først ved amtsretten i Berlin-Charlottenburg og fra 1930 ved landretten i Berlins kammerrett.
I 1920 var Marie Munk en av grunnleggerne av Deutscher Juristinnenverein, som hun var nestleder for fra 1923 til 1933. Fra 1930 til 1933 var hun dessuten president for Deutscher Verein berufstätiger Frauen og medlem av International Federation of Business and Professional Women.
Marie Munk regnes som en av de viktigste familierettsjuristene i Tyskland på 1920-tallet. 
I 1933 ble hun avskjediget fra justistjenesten fordi hun var jødisk. Hun besøkte USA flere ganger, og arbeidet for ungdomshjem og i ungdomsfengsler. I 1936 forlot hun Tyskland for godt og slo seg ned i USA.
Etter å ha blitt amerikansk statsborger ble hun i 1943 gjesteprofessor og i 1953 professor ved Harvard University. Hun arbeidet også som advokat.
I 1945 utgav hun selvbiografien Reminiscences of a Pioneer Woman Judge in Pre-Hitler-Germany.
Grosse strasse

Grosse strasse (Große Straße) var planlagt som den sentrale aksen i arrangementskomplekset for rikspartidagene i Nürnberg. Gaten var planlagt av arkitekten og nazisten Albert Speer og skulle bli 60 meter bred og 2 km lang. 1,5 km av gaten ble realisert, men på grunn av krigen ble aldri paradegaten tatt i bruk.
Gaten skulle gå fra det middelalderske Kaiserburgslottet til arrangementsområdet og forbinde ”Rikspartidagbyen Nürnberg” med det ”hellige romerske riket”. Den ble dekket med 1,2 m² store granittplater. Størrelsen på granittplatene tilsvarer to prøyssiske ”stechschritt” og Grosse Strasse var spesialdesignet for store militære oppvisninger.
I tilknytning til gaten var det planlagt tribuneanlegg på hver side, slik at konstruksjonens bredde totalt ville bli 100 meter bred.
Etter den andre verdenskrig benyttet det amerikanske luftforsvaret gaten som militær flystripe frem til 1968. Senere har gatene blitt brukt som bl.a. parkeringsplass for et kjøpesenter og for fotballarenaen til FC Nürnberg.
Fra 1991 til 1995 ble gaten restaurert.
Pseudachloa

Utseende

Middelsstore (15–18 millimeter), blanke, gulbrune oldenborrer. Forkroppen er nokså tett kledt med lange hår. Antennene består av ti ledd, de tre ytterste danner en vifte med lange blader. Dekkvingene er blanke.

Utbredelse

Artene er utbredt i det østlige Sør-Afrika.
Haus Graven

Haus Graven er en vannborg beliggende i Langenfeld i Nordrhein-Westfalen i Tyskland.
Johan Lindgren (langrennsløper)

Lokale meritter

Som junior vant han DM (distriktsmesterskapet) på 20 km i årene 1925, 1926, 1929 og 1931. På 30 km vant han i 1932 og 1933. 
I tillegg har han mottatt en rekke priser og utmerkelser fra det svenske skiforbundet, det svenske militærforbundet, m.fl.
Ghazipur (distrikt)

Demografi

Ved folketellingen i 2011 var det 3 622 727 innbyggere i distriktet, mot 3 037 582 i 2001. Den urbane befolkningen utgjør 7,56 % av befolkningen.
Barn i alderen 0 til 6 år utgjorde 14,87 % i 2011 mot 20,13 % i 2001. Antallet jenter i den alderen per tusen gutter er 934 i 2011.
Fylkesvei 3486

Fylkesvei 3486 går mellom Lunde og Amtmannsvingen i Tvedestrand kommune. Veien er 3,2 km lang.
Frem til 2019 hadde veien betegnelsen fylkesvei 113.
Viftevinger

Liv og utvikling

Viftevinger har fullstendig forvandling og må gjennom et puppestadium før de blir kjønnsmodne (imago).  Viftevinger lever som endoparasitt inne i et annet dyr. Det vil si at de lever av vertens blodvæske og indre organer, men på en slik måte at verten ikke dør, selv om døden er slutten på dette samlivet.

Larver

Eggene klekkes inne i hunnen, hunner «føder» levende unger. Hundrevis av små larver med seks føtter, kryper ut av hunnen og videre ut av vertsdyret.  De nyklekte viftevingene begynner en på en leiting etter et eget vertsdyr.  De kryper opp i en blomst, hvor de venter på at en passende vert skal komme for å spise, suge til seg nektar, fra blomsten.  De foretrekker teger, sugere, veps eller bier. Når de har funnet et vertsdyr klamrer de seg fast og skiller ut et enzym for å trenge seg inn i vertens kropp. Her fortsetter den å vokse på vertens bekostning.

Hanner

Om larven blir en hann, vil denne forpuppe seg delvis ute av bakkroppen til verten og når puppen «klekkes» forlater hannen verten. Vertsdyret dør like etterpå. Bare hannene har vinger.  Det er bakvingene som ofte er godt utviklet til flygevinger.  Framvingene er kun noen små organ, nesten som svingkøllene til en mygg / flue (Diptera).  Hannen har nå bare 5 – 6 timer på å finne en hunn og parre seg.

Hunner

Hunnen lever hele sitt liv inne i verten, hvor hun går gjennom et puppestadium inne i sin siste larvehud.  Hun har hodet og bryst sammenvokst, redusert munn, og er uten vinger eller bein.  I en familie som ikke finnes i Norge (Mengenillidae) har hunnen utviklet bein, øyne, antenner. Hun forlater ikke verten, men noe av bakkroppen hennes stikker ut mellom segmentene i vertens bakkropp. Når hun er kjønnsmoden skiller hun ut noen seksualferomoner, en lukt, som skal tiltrekke seg hannen. Hannen finner henne ved å følge dette «luktsporet» i luften. Hos i alle fall en art foregår paring ved traumatisk inseminasjon. Og de parrer seg. Hunnen fortsetter å leve i verten helt til hun har født sitt avkom. Da dør etterhvert både hun og vertsdyret.
Hamar kommunestyre 2019–2023

Hamar kommunestyre 2019-2023 ble valgt 9. september 2019. Kommunestyret konstitueres 30. oktober 2019.
Det etterfølger Hamar kommunestyre 2015–2019.
Changping

Changping (kinesisk: 昌平区; pinyin: Chāngpíng Qū) er et bydistrikt nordvest i byprovinsen Beijing.
Det dekker 1430 km² og hadde i 2000 en befolkning på 614 821 innbyggere.
Det ligger ca. 34 kilometer fra Beijing sentrum.

Fengsel

Det viktige Qinchengfengselet ligger i distriktet Changping.

Kulturminner

De tretten Minggravene og Yinshan-pagodeskogen ligger i distriktet, og er oppført på Folkerepublikken Kinas liste over kulturminner.

Økonomi

I fylket ligger det meget kraftige Shisan Ling vannkraftverk, som er et pumpekraftverk med inntil 800 MW kapasitet og årsproduksjon på om lag 1,25 TWh.

Samferdsel

Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.
Gyllennonne

Utbredelse

Den er endemisk til Australia og finnes i det nordvestlige Nordterritoriet og den østlige Kimberley regionen.
Kakeru Funaki

Karriere

Kakeru Funaki startet sin profesjonelle karriere i Cerezo Osaka i 2017.
Han ble tatt ut i Japans tropp til VM i fotball U-20 2017.
Halleluja

Halleluja er en språklig interjeksjon. En teori går ut på at opphavet er hebraisk (הַלְּלוּיָהּ) – av הַלְּלוּ (halelu, imperativ av hillel, å lovprise) og יָהּ (Jah) – altså «lovpris Jah(ve)» eller «lovpris Herren». Det brukes som et religiøst ladet gledesrop. I israelittisk liturgi er det menighetens svar-rop under tempelgudstjenesten.
Ordet er ofte brukt av både jøder og kristne, og finnes blant annet i salmene, blant de såkalte hymnene, i det gamle testamentet. Jødene fremførte sitt «hallel» ved påske- og tabernakelfestene. Salme 146-150 kalles «det store hallel». I det nye testamentet har halleluja mer preg av seierssang.

I Den katolske kirke

I Den katolske kirke brukes ordet i forbindelse med lesningen av Evangeliet under ordets liturgi, ved at lesningen forutgås av et trefoldig halleluja og et hallelujavers. I fastetiden bruker man ikke ordet halleluja, da det er et gledesrop som ikke passer i denne perioden. Ved påskevigilien tas det igjen i bruk, gjerne i en spesielt høytidelig form.

I karismatiske kirker

I karismatiske kirker blir ordet ofte brukt som et spontant gledesrop under en gudstjeneste, eller under bønnemøter.
Samurai Champloo

Samurai Champloo ( Samurai Chanpurū) er en japansk tegnefilmserie, anime, på 26 episoder. Denne serien kom først ut i Japan i 2004, og skaperen av serien er Shinichiro Watanabe. Handlingen er lagt til «Edo-perioden» i Japan. Oversatt ville Samurai Champloo bety noe som Samurai remiks. Serien har også blandet inn moderne hipp-hopp-musikk sammen med sverdteknikker som chambara.

Mugen

Mugen er den store energibomben blant trekløveret. Han er alltid ute etter fart og spenning og er en god kriger. Når det kommer til kamper oppfører han seg som et villdyr. Mugen har utviklet sin egen kampstil som han kaller «Champloo Mix Kenpo» og som går ut på at han kjemper på forskjellige måter avhengig av situasjonen. Mugen ble født på en øy. Han vokste opp stort sett for seg selv, og lærte seg til slutt at man ikke skal stole på alle. Han hater også å tape. Desto sterkere motstanderne hans er desto mer opphisset blir han.

Jin

Jin kan virke som en anonym og rolig fyr med briller, og ikke en spesielt voldelig, men synet bedrar. Han er en meget god med sverdet og hastigheten er det store særpreget hans. Han har trent med sverd i en dojo helt siden har var liten. Da hans dojo havnet i en ulykke var Jin nødt til å dra.

Fuu

Fuu er alltid glad og hyggelig og meget voksen til å være 15 år. Hun har hatt mange jobber rundt omkring, men aldri lenge. Grunnen er at hun lenge har lett etter en spesiell samurai som lukter som solsikke. Hun har håpet å finne noen spor etter ham og hvor han kan befinne seg. Hun har også et lite flyveekorn som kjæledyr som faktisk har klart å redde henne fra farer en del ganger.

Handlingen

Samurai Champloo handler om Fuu, en 15 år gammel jente som har halvdagsjobb på en liten slags tekafé. En dag møter hun den energiske og voldelige krigeren Mugen og den rolige og litt sjenerte samuraien Jin. Mugen og Jin begynner å kjempe mot hverandre inne på kafeen, men blir arrestert etter at de har drept mange av vaktene til en av sjefene i byen. De dømmes til dødsstraff. Fuu klarer å lage en avledningsmanøver under selve henrettelsen slik at Mugen og Jin rømmer. Til gjengjeld vil Fuu at Mugen og Jin skal hjelpe henne med å finne den mystiske og ukjente samuraien. Hun tillater heller ikke at Mugen og Jin sloss mot hverandre under denne reisen.
Skorovas Idrettslag

Skorovas Idrettslag, Skorovas IL (stiftet 1949) er et fleridrettslag fra Namsskogan i Indre Namdal, Trøndelag. Klubben har mest tradisjon innen langrenn og skisport.
Skorovas IL står som arrangør for den årlige Steinfjellstafetten, som går fra Trones, via Steinfjellet til Røyrvik. Stafetten arrangeres i juni.
Skorovas IL arrangerte Norgesmesterskapet på ski 1967.
Grunnkretser i Orkdal kommune

Grunnkretser i Orkdal kommune er delområder og grunnkretser som seksjonerer Orkdal kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Tim Matavž

Klubbkarriere

Matavž startet sin fotballkarriere i klubben Bilje i 1995 da han var bare seks år gammel. I 2004 meldte han overgang til Gorica og spilte i klubbens ungdomsakademi i to sesonger før han fikk sin førstelagsdebut i 2006/2007-sesongen. I sin første sesong scorte han elleve seriemål for Gorica, i tillegg til at han scorte klubbens eneste mål i kvalifiseringskampen til UEFA-cupen mot makedonske FK Rabotnički. Den 30. august 2007 skrev han under på en femårskontrakt med den nederlandske klubben Groningen, til tross for at det gikk rykter i italiensk presse om at ACF Fiorentina ville legge inn et bud først.
I sin første sesong for Groningen spilte han totalt 17 kamper og scorte fire mål, som alle kom i en cupkamp mot amatørklubben IJsselmeervogels. I 2008 var han på utlån for en sesong til Emmen frem til januar 2009, da han måtte returnere tilbake til Groningen på grunn av skade. Den 13. mars 2009 scorte han sitt første seriemål i Eredivisie mot Roda JC. I 2009/2010 etablerte han seg på førstelaget og fikk spille 25 seriekamper, noe som resulterte i ti seriemål.

Internasjonal karriere

Matavž har spilt 13 kamper for Slovenia U-21 siden hans første innhopp i 2006. Han ble kalt opp i troppen til VM-kvalifiseringskampen til Slovenia mot San Marino den 12. august 2009, men ble ikke benyttet og har enda til gode å debutere for A-landslaget. Matavž var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.
Sykling under Asialekene 1974

Sykling under Asialekene 1974. Sykling var en av flere sporter under de sjuende Asialekene som ble arrangert i Teheran i Iran i perioden 1. til 16. september 1974. Det var konkurranser i både landevei og banesykling. Japan ble beste nasjon med fire gullmedaljer foran Iran med to.
Brasiliosoma apicale

Utseende

Små, tettbygde, mørkt brunlige trebukker. Antennene er omtrent så lange som kroppen. Kroppsformen er ganske bred, dekkvingene har markerte "skuldre" og er bredest foran. Beina er temmelig korte og kraftige. Oversiden er kraftig hårete.

Utbredelse

Arten forekommer i det nordlige Brasil.
Vittoria (Sicilia)

Vittoria er en by i provinsen Ragusa på Sicilia i Italia med omtrent 60 000 innbyggere.
Aedoeus

Utseende

Middelsstore, avlange, lyst gråbrunlige trebukker. Slekten ligner mye på visse blomsterbukker (Lepturinae). Antennene er tynne og litt lengre enn kroppen. Hodet er fremstrakt, snuteformet forlenget, med utstående fasettøyne. Pronotum er klokkeformet med en liten pigg midt på hver sidekant. Dekkvingene er avsmalnende bakover. Beina er nokså lange og tynne.

Utbredelse

Slekten er endemisk for Madagaskar.
Nigidius endroedi

Utseende

En nokså liten (ca. 13 millimeter), smal, flat, blank, svart hjortebille. Denne gruppen har ikke svært forstørrede kjever hos hannene, derimot har kjevene en oppoverrettet, krokformet lobe ("øre") ved roten. Hodet er avrundet rektangulært. Pannen er ganske flat, hodet er svært grovt og tett men grunt punktert, betydelig innsnevret foran fasettøynene. Pronotum er rundet, bredere enn langt, svært blankt og grovt punktert, med en nokså bred, grivt punktert midtfure, forkanten er litt nedsenket sammenlignet med resten av pronotum med to rundede innbuktninger. Dekkvingene har tydelige, grove punktrekker med finere punkter mellom.

Utbredelse

Arten er utbredt på São Tomé og Príncipe.
Sogndalstrand Amfi

Historikk

Sogndalstrand Amfi sto ferdig i mai 2001, og ble åpnet av daværende kulturminister Ellen Horn. Når amfiet sto ferdig var det i tillegg til å være en utendørsarena med trehusbebyggelse i kulissene, ment å være arena for det lokale spelet, Klokkene i Vammelsund. Dette ble spilt i perioden 2001 til 2010.

Strandaspelet «Klokkene i Vammelsund»

Strandaspelet var skrevet av egersundstrioen Arnt Olav Klippenberg, Ingvar Hovland og Øystein Ellingsen. Handlingen var lagt til napoleonskrigen, da engelskmennene blokkerte havnene slik at det brøt ut hungersnød i Norge. Blokkaden forhindret tilgang til livsnødvendig korn fra Danmark. Strandaspelet forteller historien om den modige Birgitte Kristine som tok opp kampen mot engelskmennene som prøvde å rane kirkeklokkene når alle mennene var på sjøen i kaperfart for å kapre engelske kryssere. 
Spelet ble i utgangspunktet gjort med lokale krefter, med drahjelp fra profesjonelle aktører innen lyd, lys, regi, og hovedroller. Her var Rogaland Teater en stor bidragsyter

Konserter

Vamp har avholdt flere konserter i arenaen, og i 2013 satte de sammen med gjesteartist Bjørn Eidsvåg publikumsrekord i med 1700 publikummere. Den gamle rekorden ble satt av Madrugadai 2006 da en konsert trakk 1350 mennesker.
Golden League

ÅF Golden League (tidligere IAAF Golden League) var en årlig serie med friidrettskonkurranser organisert av det internasjonale friidrettsforbundet som løp fra 1999 til 2009. Serien ble erstattet av Diamond League fra sesongen 2010.
Serien ble etablert for å profilere de viktigste friidrettsstevnene. Utøvere (i utvalgte øvelser) som vant sin øvelse i alle seks stevnene deler på en jackpot på 1 million dollar.

Historie

Den første Golden League-sesongen var i 1998, og besto av følgende stevner: Bislett Games (Oslo), Golden Gala (Roma), Herculis (Monaco), Weltklasse Zürich (Zürich), Memorial van Damme (Brussel) og ISTAF (Berlin).
I 1999 ble Meeting Gaz de France i Paris lagt til.
I 2000 og 2001 ble potten på 1 million dollar redusert til 50 kg gullbarrer, og utøverne måtte bare vinne 5 av 7 stevner for å være med å dele jackpotten.
I 2003 gikk man tilbake til 1 million dollar som premie, og stevnet i Monaco ble kuttet ut fordi det ble gjort om til verdenscupfinale.
I 2004 ble Bislett Games midlertidig flyttet fra Oslo til Bergen på grunn av ombygningen av Bislett stadion.
I 2006 ble fordelingen av jackpotten endret slik at alle som vant fem av seks stevner delte halve potten, og resten av potten ble delt mellom de som vant alle stevnene.
I 2007 ble jackpotten delt mellom de som vinner alle seks stevnene. Hvis ingen vant alle, blir 500 000 dollar delt mellom de som vant fem stevner 
I 2008 endret serien navn fra IAAF Golden League til ÅF Golden League, etter at IAAF inngikk en toårs avtale med det svenske konsulentselskapet ÅF.
Hovin skole (Melhus)

Historie

Skolebygget ble tatt i bruk høsten 1938, og hadde da i alt 122 elever.
Aleksander III av Russland

Bakgrunn

Alexander var født i St. Petersburg som nest eldste sønn av Aleksander II og dennes hustru Maria Aleksandrovna, og ble oppdratt sammen med sin 17 måneder eldre bror, tsarevitsj (kronprins) Nikolaj.

Tronfølger

Nikolaj Aleksandrovitsj (1843–1865) døde ung i Nice. Alexander III arvet da både tronfølgerrettighetene og den blivende kronprinsessen. Nikolaj hadde i 1864 forlovet seg med prinsesse Dagmar av Danmark. I 1866 forlovet Alexander og Dagmar seg, og etter sin konversjon til ortodoksien tok hun navnet Maria Fjodorovna.
Han deltok som offiser i den russisk-tyrkiske krig (1877–1878).

Tsar

Da han ble tsar i 1881 hadde han mange planer om forandringer. Hans tid og ettermæle ble imidlertid preget av kampen mot nihilistene og Narodnik og av antisemittiske tiltak, blant annet gjennom mailovene av 1882. I hans siste år ble Russland hjemsøkt av hungersnød, både i 1891 og 1892.
Dasypodainae

Utseende

Middelsstore bier (gjerne 8-15 mm), mer eller mindre tett hårete. De kjennes lettest på at bakbeina gjerne er lange og kraftige, med lang "pels" av rødlige hår, det ser ut som biene går med bukser. Forvingen har to lukkede celler i den ytre delen (submarginalceller).

Levevis

Dasypodainae er solitære bier som bygger sine reir hver for seg, gjerne gravd ut i sand eller løs jord. De finnes helst i tørre områder. Som mange andre solitære bier er de vanligvis oligolektiske, det vil si at de samler pollen fra én eller noen få plantearter. Dette gjør dem til særlig verdifulle pollinatorer for de aktuelle plantene.

Utbredelse

De er utbredt i Afrika, særlig i de sørlige delene, og i de nordlig tempererte områdene. De fleste artene finner man i tørre, tempererte klimaer, de mangler nesten helt i tropene.